ddrg/super_eurlex huggingface dataset:
Virallinen lehti nro C 109 , 01/05/1995 s. 0039



B4-0610, 0612, 0613, 0614 ja 0615/95 Päätöslauselma Välimeren kalavarojen suojelusta Euroopan parlamentti, joka - ottaa huomioon asetuksen (EY) N:o 1626/94, jossa säädetään tietyistä teknisistä keinoista Välimeren kalavarojen hoidossa ja suojelussa ((EYVL L 171, 6.7.1994, s. 1)), A. ottaa huomioon, että sellaisen asetuksen täytäntöönpano aiheuttaa vakavia ongelmia italialaisille kalastajille, B. ottaa huomioon erinäiset tekijät, jotka aiheuttavat osaltaan kalavarojen köyhtymistä: muun muassa ryöstökalastus ja ympäristön saastuminen, C. arvioi, että kyseinen asetus ei kalojen ja verkkojen silmukoiden vähimmäiskokoon nähden pysty ottamaan huomioon Välimeren biologista monimuotoisuutta, lukuisia herkkiä kalastusalueita ja perinteisiä kalastustapoja, joita käytetään Adrian-, Joonian- ja Tyrrhenanmerillä, D. ottaa huomioon lisäksi, että uuden lainsäädännön täytäntöönpano merkitsee troolikalastuksen takia entisen kaltaista pyyntiponnistusta ja johtaa vääjäämättä siihen, että suuri osa saaliista on heitettävä takaisin mereen kalojen ollessa jo kuolleita, mikä aiheuttaa vakavia ympäristö- ja terveysvaaroja, 1. Korostaa tarvetta löytää ratkaisuja, jotka eivät haittaa Välimeren kalavarojen suojelusta; 2. Pyytää komissiota ja neuvostoa komission helmikuussa 1995 suorittaman teknis-tieteellisen katsastuksen perusteella tarkistamaan asetusta muutosten ja asianmukaisten myöhempien siirtymätoimien muodossa; 3. Painottaa kyseisten toimenpiteiden olevan välttämättömiä, jotta kyseiset Italian alueet pystyisivät soveltamaan asetusta asianmukaisesti; 4. Kehottaa puhemiestään välittämään tämän päätöslauselman neuvostolle ja komissiolle.
Virallinen lehti nro C 151 , 19/06/1995 s. 0281



B4-0762, 0765, 0766 ja 0816/95 ETAn suorittama José María Aldaya Etxeburuan kidnappaus Euroopan parlamentti, joka A. katsoo, että terroristijärjestö ETA kidnappasi 8. toukokuuta 1995 baskiliikemies José María Aldayan Hondarribiassa (Guipúzcoa), B. katsoo, että tällaisten kidnappausten ainoa tavoite on hankkia varoja, jotta terroristijärjestö ETA voi jatkaa rikollista toimintaansa, C. katsoo, että tämä kidnappaus on yritys kiristää, pakottaa ja terrorisoida koko baskiyhteisöä ja heikentää espanjalaista demokratiaa, Euroopan parlamentti, joka 1. Tuomitsee mitä jyrkimmin tämän kidnappauksen ja terroristijärjestö ETAn tekemät murhat ja muun toiminnan; 2. Vaatii, että Aldaya vapautetaan viipymättä; 3. Ilmaisee solidaarisuutensa Aldayan perheelle ja kaikille väkivallan uhreille; 4. Korostaa, että toimielinten on tarpeen taistella äärimmäisen päättäväisesti terrorismia vastaan ja lujittaa oikeudellista ja poliisiyhteistyötä; 5. Kehottaa rauhanjärjestöjä ja demokraattisia voimia edelleenkin puhumaan julkisesti ja tuomaan esiin epäinhimillisiä toimia; 6. Ilmaisee tukensa Baskimaan normalisointia koskevalle sopimukselle, jonka kaikki demokraattiset osapuolet allekirjoittavat kehyksenä väkivallan lopettamiselle; 7. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille, baskihallitukselle ja Hondarribian ja Irúnin viranomaisille.
Virallinen lehti nro C 109 , 01/05/1995 s. 0167



B4-0664 ja 0676/95 Päätöslauselma Perun ja Ecuadorin välisestä konfliktista johtuvista ihmisoikeusloukkauksiin liittyvistä valituksista Euroopan parlamentti, joka A. ottaa huomioon väitettyjä ihmisoikeusloukkauksia koskevat valitukset, joita Perun ihmisoikeuksia valvova järjestö on esittänyt Yleisamerikkalaiselle ihmisoikeuskomissiolle, Amnesty Internationalille ja Geneven ihmisoikeuskeskukselle, B. ottaa huomioon Perun hallituksen esittämät valitukset ihmisoikeusloukkauksista Perun kansalaisia kohtaan Ecuadorin alueella, ja että Perun hallitus on pyytänyt Yleisamerikkalaista ihmisoikeuskomissiota tutkimaan nämä valitukset, C. ottaa huomioon Perun ja Ecuadorin ihmisoikeusjärjestöjen esittämät valitukset, että nämä loukkaukset ovat kohdistuneet pääasiassa konfliktialueella eläviin alkuperäiskansoihin ja että monia sotilaita on värvätty väkisin molempien maiden alkuperäiskansojen ja köyhien lasten ja nuorten joukosta, D. tietoisena syytöksistä, joiden mukaan aseistetut joukot ovat laskeneet polkumiinoja siviilien asuttamille alueille, jotka eivät ole lähelläkään rajakonfliktin tapahtuma-aluetta, ja painottaa, että nämä miinat on mitä pikimmin poistettava näiltä alueilta, Euroopan parlamentti, joka 1. Pyytää Ecuadorin ja Perun hallituksia noudattamaan täydellisesti Itamarayn ja Montevideon rauhanjulistusten ehtoja; 2. Pyytää komissiota ja neuvostoa vaatimaan ihmisoikeuksien kunnioittamista, tutkimaan yllämainitut valitukset ja tilanteen niin vaatiessa toteuttamaan tarvittavia diplomaattisia ja mahdollisesti myös kauppaa koskevia toimia osapuolten painostamiseksi, 3. Kehottaa puhemiestään välittämään tämän päätöslauselman neuvostolle, komissiolle, Perun ja Ecuadorin hallituksille, Amnesty Internationalille sekä Amerikan valtioiden järjestölle.
Virallinen lehti nro C 043 , 20/02/1995 s. 0085



B4-0062, 0067 ja 0103/95 Päätöslauselma maailman alkuperäiskansojen kansainvälisestä vuosikymmenestä Euroopan parlamentti, A. ottaen huomioon YK:n kesäkuun 1993 Wienin konferenssin yhteydessä tekemän julistuksen alkuperäiskansojen oikeuksista, B. huolestuneena jatkuvista ihmisoikeuksien loukkauksista maailman monissa osissa, C. ottaen huomioon, että alkuperäiskansojen kansainvälisen vuosikymmenen tarkoitus on parantaa heidän elinolosuhteitaan, säilyttää heidän kulttuuri- identiteettinsä sekä lisätä kansainvälistä yhteistyötä niille tärkeillä aloilla, joita ovat esim. ihmisoikeudet, ympäristö, kehitys, koulutus ja terveydenhuolto, D. suhtautuu erittäin myönteisesti unionin laajentumiseen ja tätä seuraavaan saamen kansan liittymiseen Euroopan unioniin, E. todeten Euroopan unionin vastuun, jäsenmaiden alueilla tai niiden liitännäisalueilla asuvia alkuperäiskansoja kohtaan, F. todeten, että EU:n kumppanuussopimus Venäjän federaation kanssa tulee lisäämään EU:n mahdollisuuksia parantaa monien alkuperäiskansojen elinolosuhteita, Euroopan parlamentti, 1. Suhtautuu myönteisesti YK:n julistamaan alkuperäiskansojen kansainväliseen vuosikymmeneen vertauskuvana näiden kansojen sitoumuksesta niiden oikeuksien kansainväliseen tunnustamiseen; 2. On sitä mieltä, että alkuperäiskansoilla on tietojensa perusteella tärkeä rooli ympäristönsuojelussa ja niiden kehityksessä, ja täten heille on annettava mahdollisuus osallistua kestävän ja ympäristöystävällisen kehityksen toteuttamiseen; pitää sen vuoksi välttämättömänä, että heidän osallistumistaan kansainvälisellä ja kansallisella tasolla lisätään ja että heidän erikoista elämäntapaansa suojellaan; 3. Toistaa pyyntönsä komissiolle ja neuvostolle, jotta he kehittäisivät vuosikymmenelle johdonmukaisen politiikan tiiviissä yhteistyössä alkuperäiskansojen ja muiden kuin hallitusten välisten järjestöjen (NGO) sekä YK:n vuosikymmenen koordinoinnista vastaavan kanssa; 4. Vaatii neuvostoa ja komissiota kehittämään kommunikaatio-ohjelman sekä monivuotisen toimintaohjelman, joka keskittyy alkuperäisyhteisöjen omien kapasiteettien kehittämiseen; 5. Pyytää neuvostoa ja komissiota sisällyttämään alkuperäiskansoja koskevia erityisiä kappaleita tuleviin kauppa- ja yhteistyösopimuksiin Euroopan unionin ja kolmansien maiden välillä, jotta taataan alkuperäiskansojen oikeudet; 6. Pyytää neuvostoa valmistelemaan alkuperäiskansoja koskevan yhteisen kannan, joka sisällytettäisiin sosiaalisen kehityksen huippukokouksen tuloksiin; 7. Pyytää neuvostoa myös hyväksymään yhteisen kannan koskien YK:n julistusluonnosta alkuperäiskansojen oikeuksista, joka käsitellään YK:n ihmisoikeuskomitean seuraavassa kokouksessa sekä edistämään tämän julistuksen hyväksymistä vuosikymmenen aikana; 8. Pyytää neuvostoa ja komissiota kehittämään tavan, jolla mahdollistetaan alkuperäiskansojen osallistuminen päätöksien valmisteluun ja päätöksentekoon heitä koskevien kehitysprojektien rahoituksen osalta; 9. Pyytää puhemiestään välittämään tämän päätöslauselman komissiolle, neuvostolle ja jäsenvaltioiden hallituksille.
Virallinen lehti nro C 151 , 19/06/1995 s. 0286



B4-0772, 0806, 0820 ja 0828/95 Päätöslauselma tuhoisasta maanjäristyksestä Länsi-Makedoniassa Kreikassa Euroopan parlamentti, joka A. ottaa huomioon Länsi-Makedoniassa 13. toukokuuta 1995 sattuneen suuren maanjäristyksen, jonka vahvuus oli 6,6 Richterin asteikolla, ja sen 15. ja 17. toukokuuta aiheuttamat jälkijäristykset, joiden vahvuus oli 5,4 Richterin asteikolla, sekä sen tosiseikan, että kyseessä oli vakavin maanjäristys 30 vuoteen, B. toteaa, että tiedot vahingoista, joita yhä ilmoitetaan, osoittavat jo sen, että suurta tuhoa on aiheutunut Kozanin ja Grevenan prefektuureissa, C. toteaa, että alustavat selvitykset osoittavat, että - kuusi lähellä prefektuurien välistä rajaa ja maanjäristyksen keskuksessa sijaitsevaa kylää tuhoutuivat lähes täysin, ja kymmenissä muissa Polifiton järven molemmin puolin sijaitsevissa kylissä Kozanissa ja Grevenassa 60 % rakennuksista, tai enemmän, ovat nyt asuinkelvottomia, - tähän mennessä tuhat taloa katsotaan asuinkelvottomaksi ja sadat muut ovat pahasti vahingoittuneet, D. toteaa, että useat arkeologiset paikat, lähinnä Bysantin aikakaudelta, ovat kärsineet vakavia vaurioita, eikä niitä voida korjata, ja että on ryhdyttävä välittömiin toimenpiteisiin raunioiden kokoamiseksi, säilyttämiseksi ja pelastamiseksi tulevaa entisöintiä varten, E. toteaa, että tuhannet paikalliset asukkaat ovat joutuneet lähtemään kodeistaan ja viettämään yönsä taivasalla pelätessään uusia, asiantuntijoiden todennäköisinä pitämiä tuhoisia maanjäristyksiä, Euroopan parlamentti, joka 1. Ilmaisee solidaarisuutensa kärsimään joutuneelle väestölle ja kodittomiksi joutuneille; 2. Pyytää komissiota yhteistyössä Kreikan hallituksen ja Kreikan Punaisen Ristin kanssa varmistamaan, että yhteisön talousarvioon sisällytetyt katastrofiapuun varatut määrärahat tavoittavat kärsimään joutuneen väestön ja että kaikkiin tarpeellisiin ja mahdollisiin toimenpiteisiin ryhdytään vaurioiden korjaamiseksi; 3. Pyytää komissiota tutkimaan mahdollisuuksia määrärahojen käyttöön rakennerahastoista entisöinti- ja hätäaputarkoituksiin sekä maanjäristys- alueen taloudelliseen elpymiseen; 4. Kehottaa puhemiestään välittämään tämän päätöslauselman komissiolle, neuvostolle, Kreikan hallitukselle ja asianomaisten alueiden paikallisille viranomaisille.
12.

panee huolestuneena merkille sukupuolten tasapuolisen edustuksen puuttumisen keskuksen ylemmässä johdossa, jossa on kaksi naista (22,2 prosenttia) ja seitsemän miestä (77,8 prosenttia), sekä sen johtokunnassa, jossa on 22 miestä (69 prosenttia) ja 10 naista (31 prosenttia); panee merkille, että henkilöstö koostuu 46 miehestä (45,1 prosenttia) ja 56 naisesta (54,9 prosenttia); pyytää keskusta varmistamaan tulevaisuudessa sukupuolten tasapuolisen edustuksen johtotehtävissä; pyytää komissiota ja jäsenvaltioita ottamaan huomioon, että on tärkeää huolehtia sukupuolten tasapuolisesta edustuksesta nimitettäessä jäseniä keskuksen hallintoneuvostoon;
13.

panee huolestuneena merkille, että sukupuolijakauma vuonna 2020 oli seuraava: ylemmässä ja keskijohdossa 82,8 prosenttia oli miehiä (149 miestä ja 31 naista), hallintoneuvostossa 79,2 prosenttia oli miehiä (42 miestä ja 11 naista) ja henkilöstössä 71,8 prosenttia oli miehiä (413 miestä ja 162 naista); panee merkille, että jäsenvaltioiden viranomaiset nimittävät hallintoneuvoston jäsenet; toteaa, että monimuotoisuus on yksi viraston strategisista pilareista; pitää myönteisenä viraston sitoutumista sukupuolten tasapuolisen jakauman parantamiseen henkilöstönsä koostumuksessa ja erityisesti johtotehtävissä; panee merkille, että vuonna 2020 naisten osuus henkilöstön yksikönpäällikköä tai sitä ylempää tasoa vastaavissa johtotehtävissä kasvoi; kannustaa virastoa jatkamaan tätä myönteistä kehitystä ja pyytää virastoa huolehtimaan paremman sukupuolijakauman toteuttamisesta tulevaisuudessa johdon ja henkilöstön tasoilla; kehottaa komissiota ja jäsenvaltioita ottamaan paremmin huomioon, että on tärkeää huolehtia sukupuolten tasapuolisesta edustuksesta nimitettäessä jäseniä viraston hallintoneuvostoon; muistuttaa virastoa siitä, että ehdokkaiden valinnassa on tärkeää varmistaa pätevyys, tietämys ja kokemus sekä henkilöstön jäsenten maantieteellinen edustus ja sukupuolijakauma;
6.

toteaa, että suurin osa vähennetyistä työntekijöistä on ammattiuransa jälkipuoliskolla, heillä on alhainen koulutustaso ja usein heikko saksan kielen taito; painottaa lisäksi, että, kuten hakemuksessa todetaan, suuri osa edunsaajista on maahanmuuttajataustaisia miehiä ja että heidän menestyksekästä työmarkkinoille paluutaan voisivat helpottaa myös heidän kotitalouksiensa muut jäsenet, joilla on usein parempi saksan kielen taito kuin entisillä työntekijöillä;
C.

ottaa huomioon, että hakemuksen perustana on käytetty EGR-asetuksen 4 artiklan 3 kohdan mukaista toimintakriteeriä poiketen 4 artiklan 2 kohdan a alakohdan toimintakriteeristä, jossa edellytyksenä on vähintään 200:n työttömäksi jääneen työntekijän työskentelyn loppuminen neljän kuukauden viiteajanjakson aikana jäsenvaltiossa sijaitsevassa yrityksessä, mukaan luettuina työntekijät, jotka vähennetään yrityksen toimittajien tai jatkojalostajien palveluksesta, ja/tai itsenäiset ammatinharjoittajat, joiden työskentely on loppunut;
8.

panee merkille, että ydinkumppaneita on yhteensä 256 ja että niistä 70 on tytäryhtiöitä tai rahoituksen saajaan yhteydessä olevia kolmansia osapuolia ja yli 58 on pieniä ja keskisuuria yrityksiä;
6.

on huolissaan siitä, että asetusta (EY) N:o 726/2004 ei ole vielä yhdenmukaistettu yhteisen lähestymistavan kanssa; on huolissaan arviointitiheydestä, joka on viraston tapauksessa 10 vuotta;
13.

pitää valitettavana, että joitakin toimia ei voitu toteuttaa täysimääräisesti vuonna 2019 useista syistä; panee huolestuneena merkille, että johtokunnan mukaan keskuksen valmius vastata edelleen asianmukaisesti toimintapolitiikan muutoksiin edellyttää, että sille osoitettuja ydinresursseja on lisättävä tai nykyisiä ydintehtäviä on priorisoitava edelleen ja/tai karsittava; panee merkille, että keskus arvioi, missä sille osoitetuilla resursseilla saadaan paras mahdollinen arvo, ja että se on osana vuoden 2021 talousarvioesitystä lisännyt resursseja, jotta ne vastaisivat toimintapolitiikan muutosten mukaisia uusia tehtäviä;
27.

panee merkille, että keskuksen pääjohtaja on tulojen ja menojen hyväksyjänä siirtänyt talousarvion toteuttamista koskevan päätösvallan varajohtajalle ja osastojen päälliköille; panee merkille, että varajohtajalle siirretyn päätösvallan kattaville toimille ei ole asetettu enimmäismääriä, kun taas resurssi- ja tukiosaston päällikön siirretty päätösvalta, joka koskee osastoa 1 (henkilöstömenot), on enintään 1 500 000 euroa kutakin toimea kohden, ja muu siirretty päätösvalta on rajoitettu erityisten budjettikohtien määrärahoihin ja enintään 1 000 000 euroon toimea kohden; pitää myönteisenä, että keskus vahvistaa päätösvallan siirtämiselle enimmäismäärät siten, että joustavuuden tarve on tasapainossa toimien valvonnan ja hierarkkisen valvonnan tarpeen kanssa;
12.

toteaa, että koska talousarvion suunnitteluprosessissa oli puutteita vuonna 2017, vuosien 2017 ja 2018 maksumäärärahatarpeet olivat alkuperäiseen talousarvioon kirjattuja maksumäärärahoja suuremmat; toteaa, että yhteisyrityksen tarvitsemat lisämaksumäärärahat olivat 160 700 000 euroa eli 25 prosenttia alkuperäistä talousarviota suuremmat; panee merkille yhteisyrityksen vastauksen, jossa todetaan, että yhteisyritys on kiitollinen Euratomille lisärahoitusosuudesta vuoden 2018 talousarvioon ja että yhteisyritys haluaa ilmoittaa, että maksumäärärahojen puute ei olisi vaikuttanut mitenkään eikä aiheuttanut riskiä, sillä ITER-organisaatiolle maksettiin 137 000 000 euroa ennakkona vuoden 2019 käteismaksuosuudesta; panee merkille, että maksujen ennakointijärjestelmä on suunniteltu kokonaan uudelleen ja integroitu uuteen varainhoidon hallinnan välineeseen ja että tämä ja uusi organisaatiorakenne varmistaa asianmukaisen talousarviosuunnittelun ja sitä on jo käytetty määritettäessä vuoden 2019 talousarvion tuloja;
3.

toteaa, että yhteisyrityksen tavoitteita ei voitu edistää perinteisillä unionin välineillä; panee merkille, että yhteisyrityksellä on ollut jäsentävä vaikutus ja että se on yhdistänyt alat ja toimijat uusien arvoketjujen käyttöönoton mahdollistamiseksi ja houkutellut yhä enemmän investointeja biopohjaisia teollisuudenaloja koskevien innovaatioiden kehittämiseen; panee lisäksi merkille, että yhteisyrityksen tehtävänä on toteuttaa BIC:n kehittämä ja komission hyväksymä strateginen innovointi- ja tutkimuslinjaus;
19.

panee viraston antamista tiedoista merkille, että se alkoi vuonna 2018 panna täytäntöön komission päätöstä väärinkäytösten paljastamisesta ja laati eturistiriitojen hallintaa ja ennaltaehkäisyä varten käytännön oppaan, joka hallintoneuvoston oli määrä hyväksyä vuoden 2019 kolmanteen neljännekseen mennessä, sekä säännöt väärinkäytösten paljastajien suojelemiseksi; panee tyytyväisenä merkille, että virasto on järjestänyt useita henkilöstölle suunnattuja etiikkaa käsitteleviä koulutustilaisuuksia, joissa on keskitytty erityisesti eturistiriitojen ennaltaehkäisyyn ja joissa on ollut erityisesti johtotason toimihenkilöille räätälöity osio; panee tyytyväisenä merkille, että eturistiriitoja koskevat säännöt on sisällytetty myös asiaankuuluviin toimintamenettelyihin ja -periaatteisiin; kehottaa virastoa kiinnittämään edelleen erityistä huomiota eturistiriitojen ennaltaehkäisyyn ja väärinkäytösten paljastamista koskevien sääntöjen ja menettelyjen asianmukaiseen täytäntöönpanoon;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) (jäljempänä ”varainhoitoasetus”),
9.

panee merkille, että hakemus koskee yhteensä 1 019:ää työntekijää, jotka vähennettiin Carrefour Belgium SA -yrityksen palveluksesta, ja että työntekijävähennykset koskevat koko Belgiaa; panee lisäksi merkille, että Belgia odottaa, että toimenpiteisiin osallistuu ainoastaan 400 kaikista tukeen oikeutetuista edunsaajista (”kohteena olevat edunsaajat”), eli Valloniassa vähennetyt työntekijät, koska näillä työntekijävähennyksillä on erityisen merkittävä kielteinen vaikutus Vallonian työllisyystilanteeseen ja siten Vallonian aluetalouteen alueen työpaikkojen vähäisyyden, suhteellisen korkean työttömyysasteen ja näin ollen vähennettyjen työntekijöiden, etenkin yli 50-vuotiaiden, uudelleentyöllistymisessä odotettavissa olevien ongelmien vuoksi; muistuttaa tässä yhteydessä, että Vallonian alueen työttömyysaste on 8,6 prosenttia, mikä on huomattavasti korkeampi kuin unionin keskimääräinen työttömyysaste, joka on 6,9 prosenttia, ja yli kaksi kertaa korkeampi kuin Flanderin työttömyysaste, joka on 3,5 prosenttia;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (3) ja erityisesti sen 68 ja 70 artiklan,
5.

toteaa, että Yhdistynyt kuningaskunta on ilmoittanut aikovansa erota unionista, Euratom mukaan lukien; toteaa, että Yhdistynyt kuningaskunta on eroamispäivästä alkaen yksin vastuussa siitä, että sen Kansainvälisen atomienergiajärjestön jäsenyydestä sekä useista kansainvälisistä sopimuksista ja yleissopimuksista, joiden osapuoli se on, johtuvia kansainvälisiä velvoitteita noudatetaan; toteaa erityisesti, että Yhdistyneen kuningaskunnan on luotava oma ydinaseiden valvontajärjestely ja neuvoteltava kahdenvälisiä ydinalan yhteistyösopimuksia Euratomin sopimusten soveltamisalaan nyt kuuluvien eri maiden kanssa; kehottaa keskusta pysymään tilanteesta tietoisena ja ajan tasalla ja tiedottamaan vastuuvapauden myöntävälle viranomaiselle tilanteen kehittymisestä;
6.

on tietoinen siitä, että Euroopan kaivosalan tuotanto on laskenut ja että EU-28-alueen vienti on laskenut dramaattisesti vuodesta 2014 lähtien Euroopan teräksen hinnan ja sitä myöten myös koneiden valmistuskustannusten noustua, erityisesti Kiinaan verrattuna; pitää kuitenkin valitettavana, että Caterpillar on päättänyt siirtää Gosseliesin tuotantolaitoksen tuotannon muihin tuotantoyksiköihin Ranskassa (Grenoble) ja muihin laitoksiin Euroopan ulkopuolella, kuten Kiinaan ja Etelä-Koreaan; toteaa tämän johtaneen Gosseliesin laitoksen äkilliseen sulkemiseen ja 2 300 työntekijän irtisanomiseen, mikä on sysännyt tuhannet perheet sosiaalisen ja inhimilliseen ahdinkoon, vaikka Gosseliesin laitos tuotti voittoa, etenkin edellisinä vuosina tehtyjen investointien jälkeen;
13.

panee tyytyväisenä merkille, että komitea on täyttänyt toimielinten välisen sopimuksen tavoitteet, joiden mukaan henkilöstöä vähennetään viisi prosenttia viiden vuoden aikana; toteaa, että henkilöstöä on siirretty parlamentin tutkimuspalveluun, minkä seurauksena komitean henkilöstötaulukon virkojen määrä on vähentynyt kahdeksalla prosentilla eli 43 toimella vuonna 2016; kehottaa budjettivallan käyttäjiä ottamaan henkilöstömäärärahojen tulevaa kohdentamista suunnitellessaan huomioon henkilöstövähennysten pitkän aikavälin vaikutukset etenkin sukupuolten välisen ja maantieteellisen tasapainon parantamista koskeviin komitean valmiuksiin sekä tarpeen parantaa kokeneiden virkamiesten valmiuksia ottaa vastaan johtotehtäviä;
1.

korostaa, että virastot ovat varsin näkyviä jäsenvaltioissa ja ne voivat vaikuttaa merkittävästi toimintapolitiikkojen laatimiseen, päätöksentekoon sekä ohjelmien täytäntöönpanoon aloilla, jotka ovat äärimmäisen tärkeitä unionin kansalaisille ja joita ovat muun muassa terveys, turvallisuus, turvajärjestelyt, vapaus ja oikeus, tutkimus ja teollinen kehittäminen, talous- ja raha-asiat, työllisyys ja sosiaalinen edistys; toteaa, että virastoilla on tärkeitä tehtäviä, joilla on suora vaikutus unionin kansalaisten päivittäiseen elämään; toteaa myös jälleen, että virastojen ja etenkin sääntelyvirastojen ja riippumatonta tietojenkeruuta hoitavien virastojen itsemääräämisoikeus on tärkeää; toteaa, että sidosryhmät ovat löytäneet tiensä virastoihin, mutta on samalla huolestunut siitä, että virastojen näkyvyys unionin kansalaisten keskuudessa on yleensä yhä vähäistä, vaikka virastojen suuri vastuuvelvollisuus ja riippumattomuus edellyttävät hyvää näkyvyyttä;
3.

palauttaa mieliin, että viimeisten kymmenen vuoden aikana sekä unionin kivihiilentuotanto että kivihiilen maailmanmarkkinahinta ovat laskeneet rajusti, minkä vuoksi kivihiilen tuonti EU:n ulkopuolisista maista on lisääntynyt ja monista EU:n kivihiilikaivoksista on tullut kannattamattomia ja ne on ollut pakko sulkea; toteaa, että nämä kehityskulut ovat olleet Espanjassa vielä voimakkaampia ja ne ovat johtaneet hiilikaivosalan uudelleenjärjestelyihin ja muutoksiin; korostaa, että kriisin seuraukset kaivosalalla ovat vaikuttaneet vakavasti Kastilia ja Leónin alueen työllisyyteen, ja huomauttaa, että vuosien 2010 ja 2016 välisenä aikana oli suljettava kymmenen kaivosyritystä yksin Kastilia ja Leónissa;
19.

toteaa, että 32,9 prosenttia (307 henkilöä) EUH:n kaikista AD-palkkaluokkaan kuuluvista työntekijöistä on jäsenvaltioiden diplomaatteja, kun vuonna 2014 tämä osuus oli 33,8 prosenttia; huomauttaa, että tämä osuus on korkeampi edustustoissa, joissa se on 43,1 prosenttia ja 166 jäsenvaltioiden diplomaattia, kuin päätoimipaikassa, jossa se on 25,7 prosenttia; kehottaa jakamaan henkilöstöä tasaisemmin ja muistuttaa EUH:lle, kuinka tärkeää on yhdistää jäsenvaltioiden ja EUH:n henkilöstön asiantuntemusta kaikilla tasoilla;